**Утвърдил!**

**Маргарита Мариянова – директор на ОУ”Христо Ботев”,с.Ореш**

**СТРАТЕГИЯ ЗА РАЗВИТИЕ**

**НА ОУ ,,ХРИСТО БОТЕВ”,С.ОРЕШ**

**ПРЕЗ ПЕРИОДА**

**2021 – 2025 ГОДИНА**

**Приема се на основание чл. 263 ал.1 т.1 от ЗПУО /Решение на ПС – Протокол №1 от 16.09.2020 г.**

**СЪДЪРЖАНИЕ:**

І.Въведение

ІІ.Анализ на вътрешна и външна среда

ІІІ.Визия на училището

ІV.Мисия на училището

5.Цели на Стратегията

VІ. Дейности за постигане на целите.

VII. Индикатори за измерване ефективността от реализиране на планираните дейности

**І. ВЪВЕДЕНИЕ**

Настоящата Стратегия определя развитието на ОУ “Христо Ботев”, село Ореш през следващите 4 години чрез оптимизиране и обновяване на технологиите, методите, средствата и организацията на дейностите в съответствие с приоритетите за развитие на образованието в Република България и принципите на общото Европейско образователно пространство. Настоящата стратегия е резултат от осъзната в училищната общност необходимост от промяна и превръщането на училището в организатор, създаващ условия за личностно развитие на учениците чрез формиране на ключови компетентности и способности за самостоятелно усвояване на знания. В центъра на процеса на образование, възпитание и социализация се поставя ученикът с неговите заложби, интереси и потребности. Стратегията за развитие на ОУ “Христо Ботев” село Ореш е разработена на основание на чл. 263, ал.1, т.1 от ЗПУО и обхваща периода от 2021 до 2025 година, като се актуализира при необходимост. Стратегията за развитие на“Христо Ботев” ,село Ореш се основава на принципите и насоките на:

➢ Закон за предучилищното и училищното образование;

➢ Закон за закрила на детето;

➢ Закон за хората с увреждания;

➢ Закон за защита от дискриминация

➢ Държавни образователни стандарти, утвърдени от министъра на образованието и науката;

➢ Наредба за условията и реда за осъществяване на закрила на деца с изявени дарби

➢ Правилник за прилагане на Закона за закрила на детето

➢ Конвенцията на ООН за правата на детето;

➢ Общински план за развитие на Община Свищов;

**ІІ. АНАЛИЗ НА СЪСТОЯНИЕТО НА УЧИЛИЩЕТО И НА ВЪНШНАТА СРЕДА**

**Кратки исторически данни:**

ОУ „Христо Ботев” – с.Ореш е наследник на първото училище в селото, основано през 1872г. от учителя Петър Манчев. През 1933г. новопостроеното училище в Средната махала на Ореш, официално се конституира като Народно първоначално училище „Царица Йоанна” и с акт на министъра на просвещението е обявено за държавно. То е резултат от дългогодишни усилия и борби на местното родолюбиво население за просвета и образование. През1943г. се преобразува в Народно основно училище „Царица Йоанна”, а през 1945г. е преименувано на „Христо Ботев”. През неговите учебни стаи и кабинети са преминали хиляди ученици, които са намерили житейското си поприще като инженери, лекари, учители, юристи, икономисти, преподаватели във висши учебни заведения и др. Училището е с признат авторитет в общината и областта на учебно заведение, осъществяващо качествено образование на своите възпитаници.

Днес училището се помещава в сградата, построена през 1933г. и в пристроената през 1972г. част към основната училищна сграда. Разполага с 19 стаи, 3 кабинета, 1 компютърна зала, един физкултурен салон и 1 работилница. През 2007 година беше сменена дограмата на прозорците на класните стаи и коридорите на първия и втория етаж на училището, както и радиаторите на парната инсталация със средства по Националната програма „Оптимизация на училищната мрежа”.

1. **Ученици:**

В Основно училище”Христо Ботев” се обучават всички ученици, подлежащи на задължително училищно обучение от с.Ореш .От учебната 2002/2003 г година до учебната2018/2019 година в него се обучаваха и ученици от съседните села Божурлука и Стежерово/община Левски/.В сравнение с предходните години /**Приложение 1**/ е налице силно изразена тенденция за намаляване на общия брой на учениците, които се обучават в училището поради демографската и икономическата криза. През следващите години по сведение на ЕСГРАОН в кметството /**Приложение 2/** тази тенденция ще се запази. През настоящата учебна година общият брой на учениците от І до VІI клас е 32 **/Приложение 3**/.

* **Паралелки:**

Училището има оптимален капацитет за обучение на 8 паралелки. В момента се обучават 4 паралелки, от които 3 слети паралелки:1-3 клас,2-4 клас и 5-7 клас и 1 самостоятелна паралелка в 6 клас. През последните 3 години броят им е намалял с 1.Прогнозата за следващата учебна година е броят на паралелките да се запази.

* **Пълняемост на паралелките:**

Средната пълняемост на паралелките през настоящата учебна 2021/2022 година от І до ІV клас е 3,5 ученика , а от V до VІІ клас е 6 ученика. Прогнозата за следващите учебни години е показателят пълняемост да се понижи, което ще води до необходимостта от още по – големи икономии в бюджетните разходи.

* **Движение на учениците:**

Няма отпаднали от училище ученици. Преместени в други училища през предходните 3 учебни години са общо 5 ученика по желание на родителите. Броят на неизвинените отсъствия на учениците от училище през изминалата учебна година е 0. /**Приложение 8/**. Намалял е броят на наказаните ученици /**Приложение 3**/ в сравнение с предходните години. Повтарящи класа ученици през изминалите 4 учебни години няма. Причините за наложените наказания през изминалите учебни години са били свързани основно с нарушаване на Правилника за дейността на училището. Сравнителният анализ с предходния период /**Приложение 4**/ показва, че броят на наказаните ученици намалява. Необходимо е :

- максимално обхващане на децата, подлежащи на задължително обучение както в с.Ореш;

- осигуряване на групи за целодневно обучение на учениците в начален и прогимназиален етап на обучение;

- изграждане на система от символи и ритуали за засилване усещането за принадлежност към училището;

* **Здраве на учениците:**

Налице е тенденция за увеличаване броя на извинените отсъствия на учениците поради заболявания./**Приложение 8/.**Училището има разработена програма за здравно образование на учениците за формиране у тях на умения за здравословен начин на живот. Считаме, че задължително трябва да се:

* + осигури надеждна охрана и строг пропусквателен режим в училище;
  + спазват правилата за движение по пътищата при извеждане на групи ученици извън училище и по време на пленери, зелени училища, летен отдих и други;
  + обезпечи здравословна жизнена среда в училище чрез системно извършване на текущ ремонт и хигиенизиране на училището;
  + усъвършенства превенцията на насилието и противообществените прояви на малолетни и непълнолетни, недопускането на дрога в училище чрез: предприемане на мерки за решаване на проблемите на живеещите в неблагоприятна среда деца, застрашени от отпадане ученици, деца, жертва на домашно насилие, деца с проблеми в общуването и справянето с училищните изисквания; подкрепа и консултиране на деца и родители; реализиране на училищни програми и други форми за привличане на обществеността в дейностите по превенция и противодействие на противообществените прояви на малолетните и непълнолетните и за защита правата на децата;
  + провежда здравно-хигиенно обучение на децата за предпазване от заразни заболявания и популяризиране принципите на здравословния начин на живот;
  + осигуряване на безопасни условия на труд и творчество на децата на територията на училището
* **Ученическо самоуправление**

Училището има изградени традиции в ученическото самоуправление.

Ученически съвет беше създаден преди 5 години. През първите две години същият развиваше активна дейност по отношение на:

- ученическо дежурство;

- ежеседмични оперативни заседания;

- ученическо радио;

- отбелязване на важни дати и събития;

|  |  |  |
| --- | --- | --- |
| **СИЛНИ СТРАНИ** | **СЛАБИ СТРАНИ** |  |
|  |  |
| \*Положителното отношение на голяма част от родителите към училището е добра предпоставка за ефективен  учебно-възпитателен процес.  \*За духовното развитие на учениците от съществен принос е сътрудничеството с местната католическа църква.  \*Училището се ползва с добър авторитет пред институции от общинско и регионално ниво. | \*Недостатъчната работа с родителите, които имат резерви към обучението и възпитанието на своите ученици от страна на училището оказва влияние върху резултатите от училищните дейности.  \*Съществуващата затвореност на училището по отношение на възможностите за решаване на проблемите само с усилията на училищния екип, не влияе ползотворно върху учебно-възпитателния процес. |

**ІІІ.ВИЗИЯ**

Визията на ОУ " Христо Ботев" с.Ореш преминава през неговото минало и настояще. Утвърдило се през годините като училище с дългогодишна история и най-вече с постиженията си в образователното дело, неговата визия се формира като ключов, притегателен образователен център в селото и общината, в който основна образователна ценност ще бъде високото качество на овладените знания и умения. Ето защо нашата **ВИЗИЯ** е: **УЧИЛИЩЕ С ТРАДИЦИИ – УЧИЛИЩЕ С БЪДЕЩЕ**

**ІV.МИСИЯ НА УЧИЛИЩЕТО:**

Отчитайки влиянието на новите реалности и най- вече изискванията, произтичащи от Националните програми за развитието на училищното образование и предучилищното възпитание и подготовка, ОУ„ Христо Ботев” – с.Ореш определя своята мисия като създаване на възможно най-добрите условия за развитие на личността на всеки един ученик и за формиране на отговорно поведение към обществения живот. Затова **нашата мисия е: „Училище, предоставящо качествено образование”**

**V.Цели на стратегията** :

**1.Основна цел**

Повишаване качеството и ефективността на обучението в съответствие с ДОИ и националната програма за развитие на училищното образование в РБ.

**2.Подцели:**

2.1.Училището да осигурява на всеки ученик по-висока функционална грамотност в областта на ИТ.

**Очаквани резултати**: Изградени практически умения и готовност за успешна реализация в информационното общество - основна предпоставка за бъдещо професионално развитие.

2.2. Поставяне на ученика в центъра на цялостната дейност и изграждане на положителна мотивация за учене и образованост.

Интересите на всички останали участници в УВП да се подчиняват на образователните интереси на учениците.

**Очаквани резултати**: Покриване на ДОИ от учениците при външна оценяване. Участие и класиране в олимпиади и състезания.

2.3. Непрекъснато обновяване на материалната база, учебните средства и пособия, в съответствие с повишените потребности на съвременния обучителен процес.

**Очаквани резултати**:Подобряване на работната среда.

Придобиване на усет и критерии за естетизация, стил, поддържане и опазване на работното място и училищната собственост. Създаване на условия за по-широко използване на ИТ в обучението и по другите учебни предмети. Учениците да придобият позитивно отношение към двигателната активност, което да им помогне да разбират спорта като персонално удоволствие и грижа за тялото, като път и средство против скуката и за предоставяне на опасности като дрогата и др.

2.4. Минимизиране броя на слетите паралелки.

**Очаквани резултати**: осигуряване на по-добри условия за качествен, ефективен и ефикасен учебен процес.

2.5. Издигане ролята на извънкласната дейност при възпитанието на подрастващите като път за обогатяване на тяхната култура и духовни ценности.

**Очаквани резултати**: Задоволяване в максимална степен на интересите на учениците, предоставяна на възможност за изява на техните способности и заложби. Изграждане у децата на позитивен модел на общуване с връстници , семейство, възрастни и природа. Формиране на здравна и физическа култура. Превръщане на училището в желана територия на ученика.

**VІ. Дейности за постигане на целите.**

**1.Административно – управленска дейност.**

1.1.Приоритетно внедряване на иновации в организацията и управлението на училището под мотото „Управление повече от правила и по - малко от хора.”

1.2. Засилване на контролната дейност на директора върху качеството на преподаване чрез използване на съвременни подходи и методи за контрол.

1.3.Усъвършенстване и утвърждаване на системата за кариерно развитие на УВП с високо образован и квалифициран педагогически персонал.

1.4. Въвеждане на технологии за работа със ЗУД и др. училищна такава -опростяване, компютризиране и др. с цел съкращаване на времето за административно обслужване, намаляване на бюрокрацията и оптимизиране на административния персонал.

1.5. Задълбочаване на взаимодействието с УН и факторите на социалната среда - родители, бизнес - среди, кметство, общественост, културни и др. институции, които биха били полезни за училището. Включването на по-широк кръг от хора в обсъждането на проблемите ще даде възможност за получаване на повече информация от различни гледни точки, а така също одобрение и повишено доверие в училището.

**2.Образователно – възпитателна дейност.**

2.1. Превес на самостоятелността, творческото мислене и евристичния подход в урочната работа, превръщане на учениците в активна страна в обучителния процес.

2.2. Използване на ИТ и интернет в обучението и по другите учебни предмети. Повишаване качеството на обучението по ИТ в посока придобиване на повече практически умения.

2.3. Обучението по чужд език да се насочи към изграждане у учениците на по – добра комуникативна компетентност.

2.4. Максимално обхващане на подлежащите на задължително обучение в село Ореш.

2.5. В рамките на извънкласни форми да се организира обучение по ИТ за учениците в начален етап.

2.6.Сформиране на ученически съвет в съответствие с нормативно определените му функции, състав и правомощия.

2.7. Активизиране на УКС за справяне с тормоза в училище по отношение на основната му функция - работа с деца в риск и осъществяване на превенция на противообществените прояви в сътрудничество с психолози, отдел „Закрила на детето” и др.

2.8. Изграждане на система от символи и ритуали за засилване усещането у учениците за принадлежност към училището.

2.9.В извънкласната дейност да се акцентува върху развитието на способностите, заложбите и интересите на учениците.

2.10. Насърчаване на учениците от различни възрасти да се включат в представителните спортни отбори на училището за гарантиране на приемственост в развитието им.

2.11. Популяризиране постиженията на ученици и учители сред родители и общественост чрез изложби, медийни изяви и др.

2.12.Грижа и отговорност на класните ръководители да стане привличането на семейството като съюзник на училището в обучението и възпитанието на децата.

2.13.Формиране на нагласа у класния ръководител за ролята му на непедагогически консултант на семейството.

2.14. Изграждане на паралелкови родителски съвети с цел приобщаване на родителите към училищния живот, ангажирането им с проблемите, свързани със социалното поведение и личното развитие на децата, финансово обезпечаване на училищните изяви и подобряване състоянието на учебната база и работна среда.

2.16. Съвместно с ученическия съвет и паралелковите родителски съвети:

- да се изготви система от мерки за подобряване на дисциплината на учениците в училище и намаляване броя на безпричинните отсъствия,

- ежегодно задълбочено да се проучват интересите и желанията на учениците и техните родители за форми на извънкласна дейност и за учебните предмети, по които да се осъществява обучението в ИУЧ и ФУЧ,

- да се набележат мерки за повишаване мотивацията на учениците за учебен труд и постигане на по-високи резултати.

2.17. Да се включат родители при разработването и осъществяването на проект.

**3.Квалификационна дейност**

3.1. С оглед повишаване качеството на обучение, особено по учебните предмети, по които се осъществява национално външно оценяване, да се осигурят учители с възможно най-висока образователна степен и квалификация.

3.2. Да се изгради система за подпомагане и стимулиране на учители, които повишават образованието и квалификацията си

3.3. Насърчаване на учителите за работа в екип.

3.4. Методическото обединение да активира дейността си по отношение на вътре училищната квалификация, насочена към подпомагане на младите учители. Да се избегне формализма в работата на методическото обединение.

3.5.Да се разработят и въведат правила и изисквания относно позитивната роля на придобитата квалификация от учителите - какви документи ще се признават, от кои форми на квалификация, с каква продължителност, в каква степен и как ще влияе квалификацията на системата за кариерно развитие и при диференцирано определяне на трудовите възнаграждения. Правилата да са ефикасни и действително да стимулират учителите да повишават своята квалификация.

**4. Социално битова дейност.**

4.1. Осигуряване на безплатна закуска за учениците от Начален етап.

4.2. Осигуряване на безплатна закуска (плод) за всички ученици от начален етап

4.3. Предоставяне на безплатни учебници за всички ученици.

4.4. Осигуряване на подходяща и безопасна работна среда чрез подобряване състоянието на материалната база като се:

- обзаведе подходяща стая за занимания по интереси за учениците,

- оборудва с необходимите учебни средства и пособия специализиран кабинет за обучение по БД,

**5.Финансова дейност.**

5.1. Усъвършенстване прилагането на системата за делегираните бюджети в посока разделяне на отговорностите и публичност при съставяне на проекто-бюджета и отчитане изпълнението на утвърдения такъв.

5.2. Осигуряване ежегодно допълнително финансиране от общината.

5.3. Привличане на дарители за обогатяване на учебните средства и пособия.

5.4.Разработване на проекти, които да осигурят допълнително финансиране по национални и местни програми.

5.5. Директорът след края на всяко тримесечие да организира обсъждане с Обществения съвет и Общото събрание на разпределението на бюджетните средства по параграфи и да се отчита пред същите за разходването на бюджетните и извънбюджетните финансови средства( привлечени и изразходвани по проекти, дарения и др.)

Срокът за изпълнение на тази стратегия е краят на учебната 2024/2025 година.

Стратегията се актуализира в началото на всяка учебна година, както и в случай на значителни промени в организацията на работа в училището или нормативната база на средното образование.

На основата на тази стратегия всяка година се изработва годишен план за дейностите с конкретни срокове и отговорници.

**VII. ИНДИКАТОРИ ЗА ИЗМЕРВАНЕ ЕФЕКТИВНОСТТА ОТ РЕАЛИЗИРАНЕ НА ПЛАНИРАНИТЕ ДЕЙНОСТИ**

1. Повишен срочен и годишен успех на учениците по учебни предмети и класове.

2. Подобрени резултати от НВО

3. Брой участници и резултати от олимпиади, национални и международни конкурси, състезания и други творчески изяви.

4. Брой отсъствия на учениците от учебни занятия.

5. Брой на изоставащите ученици.

6. Брой ученици на поправителни изпити.

7. Брой ученици с наложени санкции.

8. Брой ученици със СОП, с изявени дарби, с обучителни трудности и в риск от отпадане от училище, за които е осигурена подкрепа за личностно развитие.

9. Брой на ученици, преждевременно напуснали образователната система.

10. Брой учители участвали в квалификационни форми и придобили по-висока ПКС.

11. Брой разработени и реализирани национални и международни проекти и програми.

12. Брой проведени публични изяви в полза на училището и общността с активното участие на родители и заинтересовани страни.

13. Брой публикации и изяви в средствата за масова информация.

14. участие в проекти .

**Стратегията за развитие на училището за периода 2021 – 2025 г. е приета на заседание на Педагогическия съвет (Протокол № 1/16.09.2020 г.) и е утвърдена със Заповед №3789-07/16. 09.2020 г. на директора на училището**

**ПЛАН ЗА ДЕЙСТВИЕ И ФИНАНСИРАНЕ НА ДЕЙНОСТИТЕ ПО ИЗПЪЛНЕНИЕ НА ПРИОРИТЕТИТЕ**

1. Поддържане на високо качество и ефективност в процеса на училищното образование съобразно индивидуалните способности и потребности на учениците чрез привеждане на дейността на училището в съответствие с разпоредбите на ЗПУО и ДОС:

|  |  |  |  |  |
| --- | --- | --- | --- | --- |
| **Приоритетни направления** | **Дейности** | **Срок** | **Изпълнител/и** | **Финансиране** |
| * 1. Планиране, организация и контрол на дейността на училището   1.2. Осъществяване на привлекателен и мотивиращ процес на обучение, възпитание и социализация. | 1.1.1. Изготвяне и актуализация на основните училищни документи в съответствие със ЗПУО и ДОС: -планове, правилници, училищни учебни планове; - годишна програма за ЦОУД; - мерки за подобряване на учебните резултати, програма за превенция на отпадането;  1.1.2. Изграждане на постоянни училищни комисии за планиране и организация на основните направления в дейността на училището.  1.1.3. Кадрова осигуреност на общообразователната и профилираната подготовка: - поддържане и обновяване на банка със заместващи учители по НП „Без свободен час в училище“; - актуализиране на училищната програма за часовете, които не се водят от учители- специалисти по време на заместване на отсъстващия учител.  1.1.4. Поддържане на оптимален за пълноценното осъществяване на дейността на училището състав на непедагогическия персонал.  1.1.5. Разработване на система от критерии и показатели за оценка на дейността на учителите и служителите в училището, обвързана с резултатите и постиженията. Гъвкаво използване на системата за оценяване на постигнатите резултати от труда на педагогическите специалисти за определяне на ДМС на педагогическите специалисти и непедагогическия персонал.  1.1.6. Оптимизиране на училищните учебни планове – разширяване кръга на учебните предмети, изучавани в избираемите и факултативните часове  1.1.7. Осъществяване на ефективен контрол на директора съобразно целите на стратегията и на дейностите в процеса на училищното образование и своевременно предприемане на действия за тяхното подобряване.  1.1.9. Изграждане на училищна система за качество: - Разработване на общи и специфични училищни стандарти за качество, свързани с управлението на институцията, повишаване на квалификацията на педагогическите специалисти, система за контрол на качеството, подобряване на училищната среда, възпитание на учениците и училищно партньорство. - Адаптиране на политики за постигането на образователните цели спрямо ЗПУО и стандартите.  1.2.1. Поетапно въвеждане на учебни планове, организация и провеждане на процеса на образование в съответствие със ЗПУО  1.2.2. Използване на съвременни образователни технологии и форми на педагогическо взаимодействие за мотивиране на учениците и прилагане на усвоените знания в практиката.  1.2.3. Промяна на стила и методите на работа и ориентиране на обучението към потребностите на отделната личност. 1.2.4. Подкрепа за личностното развитие на учениците, превенция на обучителните трудности и ранно оценяване на риска – ранно идентифициране на учениците в риск чрез проучване и оценка на потребностите и интересите им, откриване и предотвратяване на причините, които биха довели до отпадане от училище.  1.2.4. Подкрепа за личностното развитие на учениците, превенция на обучителните трудности и ранно оценяване на риска – ранно идентифициране на учениците в риск чрез проучване и оценка на потребностите и интересите им, откриване и предотвратяване на причините,които биха довели до отпадане.  1.2.5. Осъществяване на всеки етап от процеса на училищното образование на ефективна обратна връзка за постигнатите резултати, за отношението на учениците към формите и методите на преподаване, за техните нагласи и мотивация.  1.2.6. Осъществяване на разширена и съобразно възможностите на училището и потребностите на учениците.  1.2.7. Издигане равнището на функционалната грамотност (четивна, математическа, по природни науки) за постигане на умения за успяване | 2021г.-2025. г. ежегодно  2021г.-2025г. постоян-но | Директор, Педагогически специалисти  Директор, Педагогически специалисти УЕПЛР | Училищен бюджет  Училищен бюджет, изпълнение на проекти, целеви средства |
|  |  |  |  |  |

1. **Изграждане и поддържане на училищна организационна култура чрез институционални** **политики в подкрепа на гражданското, здравното, екологичното и интеркултурното образование.**

|  |  |  |  |  |
| --- | --- | --- | --- | --- |
| 2.1. Възпитание в патриотизъм и национално самосъзнание | 2.1.1. Насоченост на обучението към формиране и усвояване на умения за разбиране и отговорно поведение в обществото; подпомагане процеса на личностно развитие и себепознание в контекста на взаимодействие с другите хора.  2.1.2. Целенасочена работа по класове, съобразена с възрастта на учениците и особеностите в тяхното развитие и интереси. 2.1.3. Реализиране на дейности за повишаване информираността на учениците по въпроси като: - функциите на институции и управленски структури (съд, полиция, местна и общинска администрация и др.). - правата на човека, дискриминацията, равнопоставеността на половете; - здравна култура и здравословен начин на живот.  2.1.4. Участие в организацията и провеждането на училищни дейности и кампании, свързани с исторически събития или обществено значими инициативи.  2.1.5. Участие в кампании по актуални теми, свързани с политиките на ЕС.  пополитиките политиките на | ежегод-но | Директор, Педагогически специалисти | Училищен бюджет, изпълнение на проекти, целеви средства от МОН |
| 2.2. Утвърждаване на ученическото самоуправление | 2.2.1. Повишаване ролята на съветите на класа и Ученическия парламент при организиране и осъществяване дейността на училището.  2.2.2. Участие на представители на ученическата общност при обсъждане на проблеми и вземане на управленски решения, както и при отчитане на резултатите от образователния процес. | 2021г.-2025 г. ежегод-но | Директор, класни ръководители | Училищен бюджет, изпълнение на проекти, целеви средства |
| 2.3. Екологична култура и навици за здравословен начин на живо | 2.3.1. Целенасочена работа (Програма за здравно образование, спортнотуристически календар), насочена към комплексно здравно образование чрез интерактивни дейности и занимания в часовете на класа, посветени на превенцията на тютюнопушенето, наркоманиите и злоупотребата с алкохол, активна спортна и туристическа дейност.  2.3.2. Инициативи и мероприятия на училищния клуб, имащи за цел формирането на навици за здравословен начин на живот и правилни житейски избори в детска възраст и по време на ранното полово съзряване.  2.3.3. Обучения за: - безопасност на движението; - действия при бедствия, аварии, катастрофи и пожари; - противодействие на агресията и тормоза в училище; - поведение при кризи и екстремни ситуации.  2.3.4. Изпълнение на училищни проекти за подпомагане на физическото възпитание и спорта | ежегод-но Учили-щен бюджет, | Учители, класни ръководители | изпълнение на проекти, целеви средства от МОН |
| 2.4. Превенция на агресията и негативните прояви сред учениц | 2.4.1. Провеждане на училищна политика и разработване на програма за превенция на агресията и негативните прояви сред учениците.  2.4.2. Подобряване на уменията на работещите в училището за адекватна реакция при предотвратяване на случаи на агресия и насилие в училищна среда.  2.4.3. Изработване и приемане на правила за предотвратяване и решаване на конфликти. | 2021г.-2025 г. ежегод-но | класни ръководители | Училищен бюджет, изпълнение на проекти, целеви средства от МОН. |
| 2.5. Подкрепа за личностното развитие на учениците | 2.5.1. Сформиране на екипи за подкрепа за личностното развитие на учениците, за които са идентифицирани: - обучителните трудности и риск от отпадане от училище: ранно оценяване на риска и ранно идентифициране на учениците в риск чрез проучване и оценка на потребностите и интересите им, откриване и предотвратяване на причините, които биха довели до отпадане от училище; - ученици със СОП: осигуряване на информационен и комуникационен достъп в училището;  2.5.2. Изготвяне на програма за превенция на отпадането и/или преждевременното напускане на училище, която да съдържа: - мерки за превенция и ограничаване на отпадането; - действия за интервенция при отпадане и/или преждевременното напускане на училището. | 2021г.-2025 г. ежегод-но | Директор; класни ръководители | Училищен бюджет, изпълнение на проекти, целеви средства от МОН |
| 2.5. Подкрепа за личностното развитие на учениците |  |  |  |  |

1. **Училището – желано място за обучение, изява и подкрепа за личностното развитие на учениците**

|  |  |  |  |  |  |  |
| --- | --- | --- | --- | --- | --- | --- |
| 3.1. Извънкласни и извънучилищни форми | 3.1.1. Организиране на учениците в извънкласни и форми, стимулиращи техните интереси, таланти и творчески способности.  3.1.2. Участие на учениците при разработване и реализиране на проекти по национални и европейски програми за развитие на извънкласната дейност. | ежегод-но | Учителите | Училищен бюджет, изпълнение на проекти, целеви средства от МОН | | |
| 3.2. Създаване и поддържане на благоприятна среда за обучение и развитие | 3.2.1. Осигуряване на здравословни и безопасни условия на обучение и труд.  3.2.2. Подходящо интериорно оформление на учебните помещения.  3.2.3. Създаване на благоприятна и толерантна атмосфера на общуване, доверие и взаимопомощ.  3.2.4. Подкрепа на инициативността и творческата активност. 3.2.5. Целенасочена училищна политика за превенция на отпадането и/или преждевременното напускане на училище спрямо ученици в риск: - подкрепа за преодоляване на обучителни трудности – допълнителна работа и консултации, преодоляване на обучителни затруднения; - контрол на отсъствията от училище; - своевременна индивидуална  интервенция спрямо учениците в риск с цел мотивиране и преодоляване на риска от отпадане | ежегод-но | Педагогическите специалисти | Училищен бюджет, изпълнение на проекти, целеви средства от МОН | | |
| 3.3. Обновяване и обогатяване на материалната база | 3.3.1. Модернизиране на откритите площи и пространства в училищния двор  3.3.2. Поддръжка и текущ ремонт на учебните и помощните помещения. 3.3.3. Поддръжка на системата за постоянно видеонаблюдение и спазване на пропускателния режим.  3.3.4. Поддръжка и поетапно обновяване на компютърната и комуникационната техника.  3.3.5. Осигуряване на ресурси за е-обучение, използване на електронни образователни ресурси. | 2021г.-2025 г. ежегод-но | Директор, Системен администратор | Училищен бюджет, изпълнение на проекти, целеви средства от МОН, дарения, средства от наеми | | |
| **4. Повишаване на професионалната компетентност и квалификация на педагогическите специалисти** | | | | | | |
| 4.1 Квалификация на педагогическите кадри | 1.4.1. Изграждане на професионалния профил на педагогическите специалисти като съвкупност от знания, умения и отношения съгласно Наредба № 15 от 22.07.2019 г. за статута и професионалното развитие на учителите, директорите и другите педагогически специалисти.  1.4.2. Осигуряване на условия и възможности за усъвършенстване и обогатяване на компетентностите на педагогическите специалисти за ефективно изпълнение на изискванията на изпълняваната работа и за кариерно развитие чрез въвеждаща и продължаваща квалификация в зависимост от потребностите, целите и съдържанието на обученията: - вътрешноинституционална квалификационна дейност – не по-малко от 16 академични часа годишно за всеки педагогически специалист; - междуинституционална квалификация под формана на методически семинари, лектории, дискусионни форуми, открити практики, резултати и анализ от проведени педагогически изследвания с цел обмяна на практики, взаимно учене, споделяне и насърчаване на иновации; - участие в квалификационни форми на специализирани обслужващи звена, висши училища и научни и обучителни организации, по-малко от 48 академични часа за период на атестиране за всеки педагогически специалист.  1.4.3. Подготовка и провеждане на процедура за атестиране на педагогическите специалисти.  1.4.4. Мотивиране на учителите за придобиване на по-висока ПКС, като едно от основанията за по-бързо кариерно развитие. 1.4.5. Кариерно развитие: процес на усъвършенстване на компетентности при последователно заемане на учителски или възпитателски длъжности или при придобиване на степени с степени с цел повишаване качеството и ефективността на образованието. | 2021г.-2025 г. ежегод-но | Директор, Старши учители, Учители | Училищен бюджет, изпълнение на проекти,целеви средства от МОН | |
| **5. Взаимодействия с родители, институции и структури, работещи в областта на образованието** | | | | | |
| 5.1. Взаимодействие с родителите | 5.1.1. Правила за работа с родителите  5.1.2. Структуриране и дейност на обществения съвет  5.1.3. Усъвършенстване на системата от взаимовръзки и обратна информация в релацията „училище-семейство“: - укрепване на положителното отношение към училището като институция от страна на ученици и родители и проява на съпричастност към училищния живот; - установяване на система от форми и средства за сътрудничество и взаимодействие с родителите: родителски и индивидуални срещи, индивидуални консултации, обучения и др.  5.1.4. Информираност на родителите и стимулиране на родителската активност: за основните нормативни и училищни документи, по повод информация за резултатите от учебната дейност, консултиране по проблеми, решаване на конфликти и налагане на санкции и др.  5.1.5. Сътрудничество и съдействие от родителите при: - организиране на училищни дейности; - в процеса на кариерното информиране, ориентиране и развитие; - при идентифициран риск за ученика от отпадане и/или преждевременно напускане на училище.  5.1.6. Създаване на информационна банка с данни и координати за своевременна връзка с ученика и неговите родители. | 2021г.-2025 г. | Директор Класни ръководители | Училищен бюджет, изпълнение на проекти, целеви средства от МОН |
| 5.2. Взаимодействие с институции | 5.2.1. Популяризиране дейността на училището на общински, областни, национални и международни форуми и в медийното пространство.  5.2.2. Реализиране на съвместни проекти с партниращи организации с дейци на науката, културата, изкуството и спорта и др. 5.2.3. Изпълнение на съвместни проекти: съвместно с читалище и др. | 2021г.-2025 г. ежегод-но | Директор; Учители | Училищен бюджет, изпълнение на проекти, целеви средства от МОН |
| 5.3. Присъствие на училището в общественото пространство | 5.3.1. Участие на учители и ученици в общински празници, състезания, форуми и др.  5.3.2. Поддържане и своевременно обновяване сайта на училището с актуална информация за нормативната база, организацията на дейността, изявите в различни направления на училищния живот и др.  5.3.3. Популяризиране на училището чрез информация в местните печатни и електронни медии.  5.3.4. Реализиране на системна и целенасочена рекламна стратегия за привличане и задържане на ученици.  5.3.5. Извършване на перспективен прием за ученици в начален и прогимназиален етап с цел продължаване и завършване на образованието в нашето училище.  5.3.6. Организиране на информационни дейности в училището на ниво за учители, администрация, ученици и родители. | 2021г.-2025 г. ежегод-но | Директор; Учители | Училищен бюджет, изпълнение на проекти, целеви средства от МОН |